kardosdrur/scandi-wiki huggingface dataset:
Strøghus Teatret

Strøghus Teatret var et mindre teater beliggende på Frederiksberggade 28 på Strøget i København fra 1975 til 1981. 

Teatret blev grundlagt af Inger Rauf i 1975. Det blev indrettet i et tidligere butikslokale og fik plads til 213 gæster. Repertoriet var nyskabende, ikke mindst takket være Raufs samarbejde med Birgitte Price. Fra 1976 var teatret medlem af Den storkøbenhavnske Landsdelsscene, hvilket betød at Strøghus Teatret i lighed med de øvrige teatre fik stillingen som teaterleder genbesat i 1980. Ny leder blev Ebbe Langberg. Inger Rauf vendte tilbage til Boldhus Teatret, og allerede i 1981 lukkede Strøghus Teatret. Aktiviteterne blev flyttet til Rialto Teatret.

Kilder og eksterne henvisninger
 Om Strøghus Teatret på Teatermuseets hjemmeside

Teatre i København
Indre By (København)
Hans Wilhelm Lange

Hans Wilhelm Lange (18. januar 1815 i København – 29. januar 1873 smst.) var en dansk skuespiller og teaterleder, der grundlagde Folketeatret.

Lange fik sin debut i provinsen, hvor han blev trods tilbud om at blive elev på Det Kongelige Teater. I 1844 fik han bevilling til at drive teater udenfor København, i 1849 tilladelse til at spille i København og i 1853 tilladelse til at oprette et folketeater i København. Han grundlagde Københavns første private teater, Casino Teatret, i 1848 og var dets leder til 1855. Han stod 1855-1856 for hofteatersæsonen sammen med Michael Wiehe og Frederik Høedt, der forinden havde brudt med Det Kongelige Teater. Repertoiret var revolutionerende i forhold til det, man hidtil havde set på Det Kongelige Teater. I 1857 åbnede Lange Folketeatret i Nørregade. Frem til sin død var han dets chef.

Eksterne henvisninger 
 

Personer fra København
Teaterledere fra Danmark
Teaterskuespillere fra Danmark
Danskere i 1800-tallet
Michael Wiehe

Ikke at forveksle med Mikael Wiehe

Michael Rosing Wiehe (født 23. januar 1820 i København, død 31. oktober 1864 sammesteds) var en dansk skuespiller, bror til Johan Henrik og Anton Wilhelm Wiehe.

Wiehe var elev ved Det Kongelige Teater i 1837 og fik sit store gennembrud med sin originale tolkning af Aladdin i 1842. Fra 1845 var han fastansat ved nationalscenen, bortset fra 1855-1856, da han grundet uenighed med ledelsen var tilknyttet Hofteatret en sæson. Han udmærkede sig som karakterskuespiller og romantisk elsker, f.eks. i rollen som Romeo i Romeo og Julie, hvor han spillede sammen med Johanne Luise Heiberg. De to udgjorde 1800-tallets mest berømte par på den danske teaterscene. I alt spillede Wiehe 252 roller. 1858 blev han Ridder af Dannebrog.

Han er begravet på Assistens Kirkegård.

Kilder

Eksterne henvisninger 
 

 
 

Personer fra København
Danskere i 1800-tallet
Riddere af Dannebrog
Teaterskuespillere fra Danmark
Michael
Skalerbarhed

Inden for telekommunikation og softwareudvikling, er skalerbarhed en ønskværdig egenskab ved et system, et netværk eller en proces, der indikerer systemets evne til enten at håndtere voksende mængder af arbejde på en effektiv måde, eller at være yderst fleksibel og mulig at kapacitetsudvide indenfor en overskuelig tid.
For eksempel kan skalerbarhed henvise til et systems muligheder for at øge den samlede kapacitet i henhold til en øget belastning, når ressourcer (typisk hardware eller aktiver) er tilføjet.
En tilsvarende betydning er underforstået, når ordet bruges i en kommerciel sammenhæng, hvor en virksomheds skalerbarhed indikerer, at den vedtagne forretningsmodel rummer muligheder for økonomisk vækst inden for virksomheden.

Skalerbarhed, som en egenskab ved systemer, er generelt vanskeligt at definere og i praksis er det nødvendigt at definere de specifikke krav til skalerbarhed på de dimensioner, som anses for væsentlige. Det er et vigtigt emne i elektronik systemer, databaser og netværkssamarbejde.
Et system, hvis ydeevne forbedres, efter at der er tilføjet hardware, proportionalt med en tilført kapacitet, siges at være et skalerbart system. Hvis systemet ikke kan honorere øgede mængder af data eller varer, selvom der er tilført kapacitet, siges det at være ej skalerbart.

Dimensioner 
Skalerbarhed kan måles på forskellige dimensioner, såsom:

•	Load skalerbarhed: Et distributionssystems evne til nemt at udvide og indskrænke sin ressourcepulje til at imødekomme større eller mindre belastninger (mere hhv. mindre volumen). Alternativt kan den lethed, hvormed et system eller en komponent kan ændres, tilføjes eller fjernes, for at imødekomme skiftende belastning, benyttes som load skalarbarhed.
 
•	Geografisk skalerbarhed: Evnen til at opretholde præstationer, anvendelighed, og/ eller brugbarhed uanset ekspansion fra koncentration i et lokalt område til et mere geografisk spredt mønster, (ses typisk i lyset af globaliseringen).

•	Administrativ skalerbarhed: Evnen for et stigende antal organisationer at dele et enkelt distributionssystem.

Eksempel:
Et skalerbart online transaktionssystem eller et Database Management System er et system, der kan opgraderes til at behandle flere transaktioner ved at tilføje nye processorer, udstyr og lagring, og som kan blive opgraderet let og gennemskueligt uden at måtte lukke systemet ned.

Referencer 
 André B. Bondi, "Karakteristik af skalerbarhed og deres indvirkning på resultater", Proceedings of the 2. international workshop om Software og ydeevne, Ottawa, Ontario, Canada, 2000, , side 195 – 203
 Se f.eks Mark D. Hill, "Hvad er skalerbarhed?" i ACM SIGARCH Computer Architecture News, December 1990, bind 18 Issue 4, s. 18-21, ()

Informationsteknologi
Janitshar

Janitshar kan hentyde til flere artikler:

 Janitshar (soldat) – soldat i et indflydelsesrigt infanterikorps i Det Osmanniske Rige
 Janitshar (musiker) – musiker der spiller slagtøj, typisk i et symfoni- eller militærorkester
VM i ishockey 2001

Verdensmesterskabet i ishockey 2001 var det 65. VM i ishockey, arrangeret af IIHF. 
Mesterskabet satte ny deltagerrekord. De 40 deltagende hold var to hold færre end den hidtidige rekord fra 2000.

I forhold til året før var B- og C-grupperne blev udvidet fra otte til tolv hold, og mesterskaberne i de to grupper blev afviklet som to grupper med seks hold i hver, hvor der i hver gruppe blev spillet om én op- og én nedrykningsplads. Samtidig blev antallet af nedrykkere fra A-VM udvidet fra ét til to hold. Endvidere havde IIHF ændret navnene på de respektive niveauer. Navnet for A-VM var nu blot "Verdensmesterskabet", mens B-VM blev omdøbt til "1. division", og C-VM skulle fremover gå under betegnelsen "2. division". Der var ingen "3. division" på grund af for få tilmeldte hold.

Mesterskabet blev altså afviklet i tre niveauer som VM, 1. divsion og 2. division. De seksten bedste hold spillede om A-VM, mens 1. og 2. division som nævnt havde deltagelse af tolv hold.

VM i Köln, Hannover og Nürnberg, Tyskland i perioden 28. april – 13. maj 2001.
1. division, gruppe A i Grenoble, Frankrig i perioden 16. – 22. april 2001.
1. division, gruppe B i Beijing, Kina i perioden 20. – 26. marts 2001.
2. division, gruppe A i Majadahonda, Spanien i perioden 1. – 7. april 2001.
2. division, gruppe B i Bukarest, Rumænien i perioden 26. marts – 1. april 2001.

Tjekkiet forsvarede med succes sin VM-titel fra året før og blev dermed verdensmester for tredje gang i træk og fjerde gang i alt som selvstændig nation (og tiende gang, hvis man også medregner Tjekkoslovakiets VM-titler). I finalen vandt tjekkerne 3-2 over Finland efter forlænget spilletid, og finnernes sølvmedaljer betød at holdet dermed havde vundet VM-medaljer for fjerde år i træk (sølv i 1998, 1999 og 2001; bronze i 2000). Bronzemedaljerne gik til Sverige, som i bronzekampen vandt 3-2 over USA.

Weblinks 

2001
Ishockey i 2001
Palle Gris

Palle Gris er en børne-tv-serie med antropomorfe dyr. Hovedpersonen er den otteårige gris Palle, som bor på en bondegård i Irland. Centrale bipersoner er Palles venner, anden Dana og tyren Nando. Hvert afsnit er en rammefortælling, hvor Palle Gris, som nu er morfar, fortæller tre små grise historier fra den gang han var barn.

Tv-serier for børn
Amerikanske tv-serier fra 2000'erne
Johan Gottschalk Wallerius

Johan Gottschalk Wallerius (født 11. juli 1709 i Stora Mellösa i Närke, død 16. november 1785 i Uppsala) var en svensk kemiker og mineralog.

Wallerius studerede matematik, fysik og medicin ved Uppsala Universitet og senere medicin ved Universitetet i Lund.

Wallerius regnes som grundlæggeren af jordbrugskemien, hovedsagelig på grund af hans afhandling Agriculturæ fundamenta chemica eller Åkerbrukets chemiska grunder (på latin og svensk 1761; nyt oplag på svensk 1778; oversat til flere sprog).

Referencer 
 Nordisk familjebok, 2nd ed., vol. 31, col. 498f

Kemikere fra Sverige
Kenny Cooper

Kenneth Scott Cooper, Jr. (født 21. oktober 1984 i Baltimore, Maryland, USA) er en amerikansk fodboldspiller. Han har gennem karrieren spillet for blandt andet Seattle Sounders FC, Manchester United, FC Dallas, 1860 München, Portland Timbers, New York Red Bulls og Plymouth Argyle.

Eksterne henvisninger 

Fodboldspillere fra USA
Fodboldspillere fra FC Dallas
Fodboldspillere fra Manchester United F.C.
Fodboldspillere fra Oldham Athletic A.F.C.
Fodboldspillere fra 1860 München
Fodboldspillere fra Plymouth Argyle F.C.
Fodboldspillere fra New York Red Bulls
Personer fra Baltimore
Fodboldspillere fra Portland Timbers
Fodboldspillere fra Seattle Sounders
Edward Aroutounjan

Edward Aroutounjan (født 18. marts 1988 i Jerevan, Armenske SSR, Sovjetunionen) er en dansk/armensk crooner, der i 2008 deltog i DR's talentshow Talent 2008, hvor han gik videre til semifinalen. Han kommer fra Næstved og har undervist på skoler i Næstved, blandt andet i musik, på Kalbyrisskolen.

Eksterne henvisninger 
 Edward Aroutounjans officielle hjemmeside 

Sangere fra Danmark
Personer fra Jerevan
Talent Danmark
Kléberson

José Kléberson Pereira (født 19. juni 1979 i Uraí, Brasilien) er en brasiliansk tidligere fodboldspiller. Han spillede gennem karrieren for blandt andet Bahia, Flamengo og Atlético Paranaense i hjemmelandet, Manchester United i England, Beşiktaş i Tyrkiet, samt på et kort udlån hos Philadelphia Union i USA.

Landshold 
Kléberson nåede i sin tid som landsholdsspiller (2002-2010) at spille 32 kampe og score 2 mål for Brasiliens landshold. Han fik sin debut den 31. januar 2002 i en kamp mod . Han var med til at vinde guld ved VM i 2002 i Sydkorea/Japan, og deltog også ved VM i 2010 i Sydafrika.

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra Clube Atlético Paranaense
Fodboldspillere fra Manchester United F.C.
Fodboldspillere fra Beşiktaş JK
Fodboldspillere fra Clube de Regatas do Flamengo
Fodboldspillere fra Philadelphia Union
Verdensmestre i fodbold
Aabenraa Fjord

Aabenraa Fjord er en 10 km lang og 3-4 km bred fjord, i den sydvestlige ende af Lillebælt med halvøen Løjt Land mod nord, mod vest ligger byen Aabenraa, og syd for byen kraftvarmeværket Enstedværket med Nordeuropas største kul- og oliehavn der er 16-18 m dyb. I sydøst afgrænses fjorden af halvøen Varnæs Hoved, der også markerer indsejlingen til Als Fjord. Fjorden er op til 45 m dyb, omgivet af stejle,
skovklædte bakker langs stranden.

Eksterne kilder/henvisninger 
 Salmonsens Leksikon på Projekt Runeberg

Fjorde i Danmark
Fjord
Lillebælt
Kunstakademiets Arkitektskoles Bibliotek

Kunstakademiets Arkitektskoles Bibliotek (forkortet KASB) var et offentligt forskningsbibliotek på Kunstakademiets Arkitektskole fra 2000 – 2011. Biblioteket kaldtes fra 1928 til 2000 for BSA – Bygningsteknisk Studiearkiv / Byggeriets Studiearkiv. KASB dækkede fagområderne arkitektur, byplanlægning, landskabskunst, byggeteknik og design.

Historie 
I 1928 kæmpede arkitektskolens elever i et ungdomsoprør for en modernisering af undervisningen på skolen. Et af deres ønsker var at få adgang til litteratur om moderne arkitektur, teknikker og produktionsmetoder, men Kunstakademiets bibliotek (i dag: Danmarks Kunstbibliotek), hvilket egentlig servicerede arkitektskolen, efterkom ikke dette behov. Derfor oprettete eleverne selv en parallelinstitution og grundlagde Bygningsteknisk Studiearkiv, BSA. I modsætning til Kunstakademiets bibliotek skulle BSA netop fokusere på ”den moderne bygningskunst og på de nye og fremtidige byggeteknikker og materialer”. (Kunstakademiet 1754-2004 s. 431)

I de første år var BSA (delvis) finansieret af elevernes egne midler, men i 1930 blev arkivet overtaget af Kunstakademiet og tilknyttet Kunstakademiets Arkitektskole. Fra 1933 kom BSA på Finansloven og blev et offentligt bibliotek.

I 1983 skiftede BSA navn fra Bygningsteknisk Studiearkiv til Byggeriets Studiearkiv.

BSA blev i år 2000 omdøbt til Kunstakademiets Arkitektskoles Bibliotek (KASB). 

KASB overtog i år 2007 Dansk Byplanlaboratoriums bibliotek på ca. 20.000 bind og ca. 80 forskellige tidsskrifter. Dermed blev KASB det bibliotek i Danmark, som har den væsentligste samling af litteratur på byplanområdet både i relation til bredde og historisk kontekst.

KASB fusionerede i 2011 først med Den Danske Scenekunstskoles Bibliotek og senere samme år med Danmarks Designskoles Bibliotek og Det Konserveringsfaglige Videncenter (KViC) til at danne KADK Biblioteket. På tidspunktet af fusionen havde KASB en bestand af 74.000 bøger og ca. 150 tidsskriftsabonnementer inden for fagområderne arkitektur, byplanlægning, landskabskunst, byggeteknik og design. (Årsrapport 2010).

I 2020 fik biblioteket nyt navn og kom til at hedde Det Kongelige Akademi - Bibliotek.

Bibliotekets ledere gennem tiden

Eksterne henvisninger 
 Det Kongelige Akademi - Biblioteks hjemmeside
 KASBs hjemmeside 
 Arkitekturbilleder
Arkitektur, Design og Konservering - Dansk portal for forskning og KUV (tidl. RE-AD)

Kilder 
 Fuchs, Anneli; Salling, Emma: Kunstakademiet 1754-2004. Bd. I-III; Det Kongelige Akademi for de Skønne Kunster; København: Arkitektens Forlag; 2004.

Forskningsbiblioteker i Danmark
Arkitektur i Danmark
Etableret i 1929
Christianshavn
Arkitektskoles Bibliotek
Ålbæk Bugt

Ålbæk Bugt er en bugt på det nordlige Vendsyssels østkyst, og strækker sig fra Skagen i nord, godt 30 km mod syd til Hirsholmene og Frederikshavn. Bugten indgår i Kattegat, og benyttedes meget som ankerplads før mødet med vestenvinden i Skagerrak ved Skagen, men bruges nu også som omladningsplads af olietankere fra Rusland .

Langs kysten i denne bugt strækker sig 3 parallelle sandrev, af hvilke det yderste er 2-300 meter fra land, og på hvilke der kun findes fra 2 til 4 meter vand. Udenfor disse rev er der imidlertid overalt god ankergrund i bugten, der giver en sikker ankerplads ved vestlige og sydvestlige vinde. I denne bugt findes de såkaldte fladstrandske østersbanker, hvor der i midten af 1800-tallet årligt blev skrabet omtrent 200.000 østers. 

På landsiden er der en del sommerhusområder, og havnene i Ålbæk og Strandby.

Referencer 

Bugter i Danmark
Kattegat
Putzbrunn

Putzbrunn er en kommune i Landkreis München (Oberbayern), i den tyske delstat Bayern.

Geografi 
Putzbrunn ligger i Region München, omkring 15 km sydøst for byen München. Nabokommuner er Ottobrunn, Neubiberg, Haar og Vaterstetten.

Eksterne henvisninger 

 Gemeindewerke Putzbrunn (GWP)
 Freiwillige Feuerwehr Putzbrunn
Michael Christensen (politiker)

Michael Christensen (født 26. juni 1977 i Ålborg) er cand.scient.pol. og tidligere landsformand for Konservativ Ungdom (2000 – 2001). Han var kandidat til Europa-Parlamentsvalget 2009 for Det Konservative Folkeparti. Michael Christensen blev student fra Støvring Gymnasium i 1996 og cand.scient.pol. fra Aarhus Universitet i 2004.

Referencer 

Formænd for Konservativ Ungdom
Politologer fra Danmark
Personer fra Aalborg
Danskere i 1900-tallet
Danskere i 2000-tallet
Esplanade de La Défense (metrostation)

Esplanade de La Défense  er en station på metronettet i Paris og betjener metrolinje 1. Den ligger på grænsen mellem kommunerne Courbevoie og Puteaux (Hauts-de-Seine).

Den består kun af en enkelt central perron, da stationen er meget lille. Den er opført i, hvad der oprindelig skulle have været den ene af to tunneller til motorvej A14 (som passerer i tunnel under La Défense).

Beliggenhed 
Stationen ligger langs esplanaden i La Défense-kvarter, hvoraf den har fået sit navn. Den er overdækket af en stor beholder, der fortrinsvis er et bassin og skabt af den græske kunstner Takis. Bassinet har en vandflade med ringe dybde, og i beholderen er placeret 49 mangefarvede lamper i højder mellem 3,50 og 9 meter.

Historie 
Åbningen af stationen fandt sted den 1 april 1992 i forbindelse med den vestlige forlængelse af metrolinje 1 fra Pont de Neuilly til La Défense.

RATP foretrak den mindre bekostelige løsning at føre linjen over Pont de Neuilly i fri luft frem for i tunnel under Seinen, hvorfor stationen La Défense - Michelet, som planlægningsselskabet for Défence-området (EPAD) havde gjort forberedelse til i 1970'erne, er forblevet ubenyttet.

Adgang 
Der er to adgange til metrostationen :
 Vest, som giver adgang til Cours Michelet i kvarteret La Défense 10 (udgang syd) og til kvarteret La Défense 2  (udgang nord) ; 
 Øst, som giver adgang til Terrasses Bellini i kvarteret La Défense 11, til Puteaux-kvartererne ved Seinebredden (udgang syd), og til kvarteret La Défense 1 samt Courbevoie-kvartererne ved Seinebredden (udgang nord).

Trafikforbindelser

Omgivelser 
I indgangspartiet og i gangene på stationen er opstillet statuer.

Enden af perronen i retning mod Paris ligger næsten i det fri, og man kan derfra se Triumfbuen på Place de l'Étoile henover stoppestedet ved den næste metrostation Pont de Neuilly.

Kultur- og udstillingscentret Moretti, som åbnede i september 2008, ligger ved udgangen fra stationen.

Stationen giver adgang til skyskraberne AGF - Athéna, CB21 (tidligere GAN) og CB31 (tidligere AXA).

Eksterne henvisninger 

Esplanade de La Defense
Esplanade de La Defense
Esplanade de La Defense
Rui Costa

Rui Manuel César Costa (normalt bare kendt som Rui Costa) (født 29. marts 1972 i Lissabon, Portugal) er en tidligere portugisisk fodboldspiller, der gennem 1990'erne og 2000'erne var en bærende kraft på det portugisiske landshold. Han spillede for AD Fafe og SL Benfica i sit hjemland, samt for ACF Fiorentina og AC Milan i Italien.

Rui Costa blev i 1993 portugisisk pokalvinder med SL Benfica og året efter sikrede holdet sig også mesterskabet. Med ACF Fiorentina vandt han to gange den italienske pokalturnering Coppa Italia, mens han sikrede sig sine største triumfer hos AC Milan. Her var han en del af det hold der i 2003 triumferede i både Coppa Italia, Champions League og UEFA Super Cuppen, og som året efter også vandt det italienske mesterskab.

Rui Costa blev efter sit karrierestop tilknyttet sin gamle klub Benfica som sportsdirektør. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien.

Landshold 
Rui Costa nåede i løbet af sin karriere at spille hele 94 kampe for Portugals landshold, som han spillede for i årene mellem 1993 og 2004. Han repræsenterede sit land ved tre EM i 1996, EM i 2000, VM i 2002 samt ved EM i 2004 på hjemmebane.

Titler 
Portugisisk mesterskab
 1994 med SL Benfica

Portugisisk pokalturnering
 1993 med SL Benfica

Serie A
 2004 med AC Milan

Coppa Italia
 1996 og 2001 med ACF Fiorentina
 2003 med AC Milan

Champions Leauge
 2003 med AC Milan

UEFA Super Cup
 2003 med AC Milan

Eksterne henvisninger 

 Spillerinfo

Fodboldspillere fra Portugal
Fodboldspillere fra S.L. Benfica
Fodboldspillere fra ACF Fiorentina
Fodboldspillere fra AC Milan
Personer fra Lissabon
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Rasmus Nicolaj Ernst

Rasmus Nicolaj Ernst f. Petersen (21. marts 1872 i Nyborg – 1. december 1937 i Helsingør) var en dansk løjtnant, lærer og manden som opfandt håndboldspillet 1897. 

Ernst udarbejdede i 1897 regler til et håndboldspil, men det er Holger Louis Nielsen, der oftest sættes i forbindelse med håndboldspillets oprindelse og udbredelse.

På Borger- og Kommuneskolen i Nyborg havde Ernst som ung lærer fra 1897 spillet "håndbold" med en gruppe elever. Holger Louis Nielsen begyndte i 1898 at eksperimentere med et boldspil med hænderne, da skolegården på Ordrup Latin- og Realskole, hvor han da var lærer, ikke var stor nok til fodboldspil og da den lokale skoleleder gav ordre om at eleverne ikke måtte sparke til bolden når han var til stede, udviklede Nielsen i stedet håndboldspilet. Han var med til at udvikle et tidligt sæt af regler for håndbold, som han offentliggjorde 1906 i bogen "Vejledning i håndbold". De to pionerer kendte efter al sandsynlighed intet til hinanden ved den tid. En af de første håndboldkampe blev spillet i 1907 i Helsingør. Det var en kamp mellem et hold fra Helsingørs Højere Almene Skole hvor Ernst blev lærer 1905 og Holger Louis Nielsens elever fra Ordrup Latin- og Realskole. Ordrup vandt kampen 21-0.

Ernst voksede op i et arbejderhjem på Skippergade 188 i Nyborg.

Eksterne henvisninger 
 

Personer fra Nyborg
Håndbold
Sportsfolk fra Danmark
Thomas Rosenberg

Thomas Rosenberg (30. januar 1908 i Holsted, Vejen – 28. juli 1974 i København) var en dansk chefredaktør på Se & Hør.

Han var mest kendt for hustruen Tutta Rosenberg. Efter hun havde medvirket i Poul Martinsens portrætprogram Vist er vi ej snobbede faldt oplaget på bladet og han blev fyret.

Eksterne henvisninger 
 

Chefredaktører fra Danmark
Karl-Heinz Rummenigge

Karl-Heinz Rummenigge (født 25. september 1955 i Lippstadt, Vesttyskland) er en tidligere tysk fodboldspiller, der gennem 1970'erne og 1980'erne havde stor succes som angriber hos FC Bayern München i sit hjemland, samt hos italienske Inter Milan og Servette FC. Han vandt igennem sin karriere, der strakte sig fra 1974 til 1989, adskillige titler på både klub- og landsholdsplan, og modtog desuden flere individuelle hædersbevisninger.

Rummenigge vandt med Bayern München Bundesligaen i 1980 og 1981, DFB-Pokalen i 1982 og 1984, og Mesterholdenes Europa Cup i 1975 og 1976. I 1976 sikrede klubben sig desuden Intercontinental Cup. Tre gange blev han topscorer i Bundesligaen, og han blev i både 1980 og 1981 kåret til Europas bedste fodboldspiller. I 2004 blev han desuden udvalgt til FIFA 100, en kåring af de 125 bedste nulevende fodboldspillere gennem historien.

Rummenigge fungerer (pr. maj 2009) som sportsdirektør i sin gamle klub Bayern München.

Landshold 
Rummenigge nåede i løbet af sin karriere at spille hele 95 kampe og score 45 mål for Vesttysklands landshold, som han repræsenterede i årene mellem 1976 og 1986. I årene 1981-1986 var det desuden som holdets anfører.

Han var med til at blive europamester ved EM i 1980 efter finalesejr over Belgien, og var også med til at vinde sølv ved både VM i 1982 og VM i 1986. Derudover deltog han også ved VM i 1978 og EM i 1984.

Titler 
Bundesligaen
 1980 og 1981 med Bayern München

DFB-Pokal
 1982 og 1984 med Bayern München

Mesterholdenes Europa Cup
 1975 og 1976 med Bayern München

Intercontinental Cup
 1976 med Bayern München

EM i fodbold
 1980 med Vesttyskland

Eksterne henvisninger 

 Spillerinfo

Fodboldspillere fra Tyskland
Fodboldspillere fra FC Bayern München
Fodboldspillere fra FC Internazionale Milano
Personer fra Nordrhein-Westfalen
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Sauerlach

Sauerlach er en kommune i Landkreis München (Oberbayern), i den tyske delstat Bayern.

Geografi 
Sauerlach ligger på sletten Münchner Schotterebene ved sydgrænsen af Landkreis München. Mod syd grænser den til Otterfing i Landkreis Miesbach og andre nabokommuner er Brunnthal, Oberhaching (begge i Landkreis München) og Egling i Landkreis Bad Tölz-Wolfratshausen.

Inddeling 
Ud over Sauerlach ligger i kommunen landsbyerne

Sauerlach er den arealmæssigt største i Landkreis München.

Eksterne henvisninger 

 Zachaeuskirken